અમદાવાદ: શહેરના નરોડા વિસ્તારમાં બે દિવસ પહેલા દેના બેંકમાં લાગેલી આગ કુદરતી નહીં પરંતુ તસ્કરોએ લગાવેલી હોવાનો ઘટસ્ફોટ થયો છે. તસ્કરો બાથરૂમના વેન્ટેલિટરના સ‌િળયા તોડીને બેંકમાં ઘૂસ્યા હતા અને સિક્યોરિટીની ગાર્ડની ડબલ બેરલ બાર બોરની બંદૂક ચોરી કરી હતી ત્યારબાદ તિજોરી તોડવાની કોશિષ કરી હતી જોકે તિજોરી નહીં તૂટતાં તસ્કરો બેંકમાં આગ લગાવીને ફરાર થઇ ગયા હતા. બેંકમાં આગ બુઝાઇ ત્યારે સિક્યોરિટીની બંદૂક ગાયબ હોતાં સમગ્ર મામલે સામે આવ્યો છે.